ZAPISNIK

sa sjednice Nastavničkog vijeća održane 29. rujna 2020. s početkom u 13,00 sati.

Nazočni: Dražen Turza, Katarina Bulka, Marija Wolf Drozdek, Sanja Medenica, Vesna

Turković, Ivana Talan, Stjepan Ostroški, Antun Hudovernik, Goran Pavlić,

Mario Dudjak, Vjekoslav Radan, Senad Becker, Josip Brodar, Vanesa Topalović,

Hrvoje Tržić, Tomislav Peček, Sandra Dundović.

Dnevni red: 1. Usvajanje Godišnjeg plana i programa rada škole u šk. god. 2020./2021.

2. Usvajanje Školskog kurikuluma za šk. god. 2020./2021.

3. Razno

1.Ravnatelj Dražen Turza pozdravio je nazočne članove Nastavničkog vijeća te predložio dnevni red koji je jednoglasno prihvaćen. Pedagoginja Katarina Bulka poslala je svim članovima Nastavničkog vijeća putem e-pošte prijedlog Godišnjeg plana i programa rada škole u šk. god. 2020./2021. te su svi mogli iznositi prijedloge te sudjelovati u njegovu nastajanju i njegovim izmjenama do konačne verzije. Nastavničko vijeće je jednoglasno prihvatilo Godišnji plan i program rada škole u šk. god. 2020./2021.

2.Svi nastavnici dobili su putem e-pošte i prijedlog Školskog kurikuluma za šk. god. 2020./2021. te su na taj način upoznati s njegovim sadržajem, a i sami su sudjelovali u njegovu nastajanju. Nastavničko vijeće je jednoglasno prihvatilo Školski kurikulum za šk. god. 2020./2021.

3.Ravnatelj Dražen Turza je upozorio da svi razrednici čiji učenici još nisu donijeli novac za osiguranje i mape za praktičnu nastavu trebaju kontaktirati roditelje učenika kako bi se novac za osiguranje predao u tajništvo do 1. listopada 2020.

Profesorica Vanesa Topalović preuzela je vodstvo Učeničke zadruge Sova te je postavila pitanje vodstva šumarske sekcije unutar zadruge pa je za voditelja te sekcije izabran profesor Mario Dudjak. Također, profesorica Topalović zamolila je, budući da Učenička zadruga planira graditi sjenicu na prostoru dvorišta škole, nastavnike šumarske struke da obilježe stabla i biljke koje se ne smiju uništiti za te potrebe štosu se oni obvezali i učiniti.

Profesorica Sanja Medenica, dosadašnja voditeljica Učeničke zadruge Sova, priredila je prezentaciju rada zadruge od njena osnutka 2015. godine do kraja školske godine 2019./2020. U školskoj godini 2014./2015. zadruga je sa svojim radovima sudjelovala na jednom sajmu – SALORI u Osijeku. U školskoj godini 2015./2016. zadruga je sudjelovala na: Danima slavonskih šuma u Našicama, Božićnom sajmu u Našicama, izložbi u Hrvatskoj narodnoj knjižnici i čitaonici u Đurđenovcu, Uskršnjoj izložbi u Đurđenovcu, a 5. svibnja 2017. na Županijskoj smotri u Osijeku gdje je osvojila 1. mjesto te se plasirala na Državnu smotru. U školskoj godini 2017./2018. zadruga je sa svojim radovima sudjelovala na: Danima slavonskih šuma u Našicama, od 3. do 6. listopada 2017. na Državnoj smotri u Zadru gdje osvaja nagradu za najproizvod, od 11. do 15. listopada 2017. na Ambienti na Zagrebačkom velesajmu s radovima sakralne tematike, 17. prosinca 2017. na Božićnom sajmu u Našicama, na Uskršnjoj izložbi u Đurđenovcu, 3. svibnja 2018. na Županijskoj smotri u Osijeku, 11. svibnja 2018. gostovala je u O. Š. F. Krežme u Osijeku gdje je održano predavanje i prodaja, a od 4. do 11. srpnja 2018. učenici Marko Kalamiza i Mihael Serdar sudjelovali su u Ljetnoj školi zadrugarstva na otoku Prviću. U školskoj godini 2018./2019. zadruga je sudjelovala na Danima slavonske šume 8. rujna 2018., 15. rujna 2018. na Miholjačkom sajmu u okviru suradnje s Učeničkom zadrugom Celestina iz Donjeg Miholjca, 15. i 16. prosinca 2018. na Adventu u Osijeku, 10. svibnja 2018. na Županijskoj smotri u Ernestinovu gdje je ostvarila plasman na Državnu smotru. U školskoj godini 2019./2020. zadruga je sudjelovala na Danima slavonskih šuma u Našicama, na Miholjačkom sajmu, u listopadu na Ambienti u Zagrebute te na Državnoj smotri u Vinkovcima. Tada je nastupio štrajk nastavnika te online nastava pa su prestale aktivnosti odlaska zadruge na smotre i sajmove.

Budući da se bliži 5. listopada, Dan učitelja, predložen je odlazak na druženje u Osijek kako bi se obilježio taj dan. Potrebno je još utvrditi način održavanja nastave na taj dan kako bi se uz nastavu uspjelo i obilježiti taj da, a to će učiniti ravnatelj Dražen Turza.

Ravnatelj je zaključio sjednicu u 13,35 sati.

RAVNATELJ: Dražen Turza ZAPISNIČAR: Sandra Dundović